text: жаңа бұқтырма шығыс қазақстан облысы алтай ауданындағы кент, жаңа бұқтырма кенттік әкімдігі орталығы. алтай қаласынан қарай 62 км жерде, үлбі жотасының оңтүстік етегінде орналасқан. 1999 жылы жергілікті тұрғындар саны 6270 адам (2928 ер адам және 3342 әйел адам) болса, 2009 жылы 5591 адамды (2593 ер адам және 2998 әйел адам) құрады. іргесі 1976 жылы қаланды. 1996 жылға дейін серебрянск қалалық кеңестің құрамында болды. жаңа бұқтырма ертіс өзені бойындағы ірі өзен айлақтарының бірі. кентте орта мектеп, клуб, кинотеатр, аурухана, мәдениет үйі, т.б мекемелер бар. тұрғындары басқа елді мекендермен автомобиль және су жолдарымен қатынасады.